Foto’s: Insekte maak “juwele”Hubert Duprat se Caddisvlieg-larwes Hubert Duprat, ‘n Franse kunstenaar, het bekendheid verwerf vir sy ongewone kunswerke wat caddisvlieg-larwes met goud en ander edelgesteentes vermeng. Caddisvlieë (Trichopetera) bly in vars water en vervaardig ingewikkelde beskermingsbuisies vir hulself van materiaal wat hulle in hul habitat aantref. Onder natuurlike toestande gebruik hulle enigiets in hul omgewing soos stukkies hout, stukkies visgraat of skaaldierskulpies, sand, plantdeeltjies en klein klippies. Die buisies word hoofsaaklik gevorm om seker te maak dat die larwes nie deur roofdiere opgevreet word nie. Duprat het in die vroeë 1980s met sy werk met caddisvlieg-larwes begin. Hy versamel larwes uit hul normale omgewing en verplaas hulle dan na sy ateljee. Hy verwyder dan versigtig hul natuurlike “kassies” en plaas die larwes in tenks met sy eie materiaal wat goudvlokkies en edelgesteentes insluit. Klik telkens op die foto om ‘n groter weergawe daarvan te sien.